KOMMISSIONENS FORORDNING (EF) Nr. 1375/97 af 17. juli 1997 om ændring af Rådets forordning (EF) Nr. 1981/94 om åbning og forvaltning af fællesskabstoldkontingenter for visse varer med oprindelse i Algeriet, Cypern, Egypten, Israel, Jordan, Malta, Marokko, Tunesien, Tyrkiet, Vestbredden og Gazastriben og om retningslinjer for forlængelse og tilpasning af disse toldkontingenter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1981/94 af 25. juli 1994 om åbning og forvaltning af fællesskabstoldkontingenter for visse varer med oprindelse i Algeriet, Cypern, Egypten, Israel, Jordan, Malta, Marokko, Tunesien, Tyrkiet, Vestbredden og Gazastriben og om retningslinjer for forlængelse og tilpasning af disse toldkontingenter (1), senest ændret ved forordning (EF) nr. 592/97 (2), særligt artikel 6 og 7, og

ud fra følgende betragtninger:

ved ændring af Rådets forordning (EF) nr. 3057/95 (3) og (EF) nr. 1877/96 (4) åbnes i bilag IV fællesskabstoldkontingenter for tomater, courgetter, artiskokker, agurker, appelsiner og klementiner med oprindelse i Marokko med særlige indgangspriser for at nyde godt af gennemførelsen af visse bestemmelser på landbrugsområdet i den fremtidige Euro-Middelhavs-aftale mellem Fællesskabet og Marokko;

disse bestemmelser sørger for, at særlige indgangspriser nedsættes i samme forhold og i samme rytme som de konsoliderede indgangspriser inden for rammerne af WTO; det er derfor hensigtsmæssigt at ændre forordning (EF) nr. 1981/94 med henblik på, for fremtidige marketingsår, at offentliggøre de reducerede indgangspriser som er gældende for så vidt angår fællesskabstoldkontingenter for landbrugsvarer med oprindelse i Marokko;

Euro-Middelhavs-interimsassocieringsaftalen mellem Det Europæiske Fællesskab og PLO til fordel for Vestbreddens og Gazastribens palæstinensiske myndighed om handel og samarbejde (5) fastsætter ingen toldkontingenter bortset fra de på nuværende tidspunkt gældende inden for rammerne af forordning (EØF) nr. 1134/91 (6), senest ændret ved forordning (EF) nr. 539/96 (7), om toldordningen for import til Fællesskabet af varer med oprindelse i Vestbredden og Gazastriben; det er derfor ikke nødvendigt at ændre forordning (EF) nr. 1981/94 ved ikrafttrædelse af nævnte aftale;

de i denne forordning fastsatte foranstaltninger er i overensstemmelse med udtalelse fra Toldkodeksudvalget -

UDSTEDT FØLGENDE FORORDNING:

Artikel 1

Fodnote 5 i slutningen af bilag IV til forordning (EF) nr. 1981/94 erstattes af følgende:

»(5) Inden for rammerne af disse kontingenter er den aftalte indgangspris, fra og med hvilken den specifikke told, der er fastsat i listerne over Fællesskabets indrømmelser i WTO, nedsættes til 0, lig:

a) for tomater:

- 484 ECU/ton i perioden 1. januar til 31. marts og 1. oktober til 31. december 1997

- 476 ECU/ton i perioden 1. januar til 31. marts og 1. oktober til 31. december 1998

- 468 ECU/ton i perioden 1. januar til 31. marts og 1. oktober til 31. december 1999

- derefter 461 ECU/ton for hver periode fra 1. januar til 31. marts og 1. oktober til 31. december

b) for agurker:

- 480 ECU/ton i perioden 1. januar til 31. maj og 1. november til 31. december 1997

- 470 ECU/ton i perioden 1. januar til 31. maj og 1. november til 31. december 1998

- 459 ECU/ton i perioden 1. januar til 31. maj og 1. november til 31. december 1999

- derefter 449 ECU/ton for hver periode fra 1. januar til 31. maj og 1. november til 31. december

c) for artiskokker:

- 588 ECU/ton i perioden 1. november til 31. december 1997

- 582 ECU/ton i perioden 1. november til 31. december 1998

- 577 ECU/ton i perioden 1. november til 31. december 1999

- derefter 571 ECU/ton for hver periode fra 1. november til 31. december

d) for courgetter:

- 440 ECU/ton i perioden 1. til 31. januar, 1. til 20. april og 1. oktober til 31. december 1997

- 435 ECU/ton i perioden 1. til 31. januar, 1. til 20. april og 1. oktober til 31. december 1998

- 429 ECU/ton i perioden 1. til 31. januar, 1. til 20. april og 1. oktober til 31. december 1999

- derefter 424 ECU/ton for hver periode fra 1. til 31. januar, 1. til 20. april og 1. oktober til 31. december

- i perioden 1. februar til 31. marts, er WTO-indgangsprisen, der er mere fordelagtig end de aftalte indgangspriser, gældende

e) for appelsiner:

- 271 ECU/ton i perioden 1. december 1997 til 31. maj 1998

- 268 ECU/ton i perioden 1. december 1998 til 31. maj 1999

- 266 ECU/ton i perioden 1. december 1999 til 31. maj 2000

- derefter 264 ECU/ton for hver periode fra 1. december til 31. maj

f) for clementiner:

- 493 ECU/ton i perioden 1. november 1997 til udgangen af februar 1998

- 490 ECU/ton i perioden 1. november 1998 til udgangen af februar 1999

- 487 ECU/ton i perioden 1. november 1999 til udgangen af februar 2000

- derefter 484 ECU/ton for hver periode fra 1. november til udgangen af februar.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. juli 1997.

På Kommissionens vegne

Mario MONTI

Medlem af Kommissionen

(1) EFT nr. L 199 af 2. 8. 1994, s. 1.

(2) EFT nr. L 89 af 4. 4. 1997, s. 1.

(3) EFT nr. L 326 af 30. 12. 1995, s. 3.

(4) EFT nr. L 249 af 1. 10. 1996, s. 1.

(5) EFT nr. L 187 af 16. 7. 1997, s. 1.

(6) EFT nr. L 112 af 4. 5. 1991, s. 1.

(7) EFT nr. L 79 af 29. 3. 1996, s. 6.